
РЕСПУБЛИКА МАЪНАВИЯТ ВА МАЪРИФАТ МАРКАЗИ ҲУЗУРИДАГИ ИЖТИМОИЙ-МАЪНАВИЙ ТАДҚИҚОТЛАР ИНСТИТУТИ

МАЛАКА ОШИРИШ БЎЛИМИ ТЎҒРИСИДА НИЗОМ



I.УМУМИЙ ҚОИДАЛАР

1.1. Ижтимоий-маънавий тадқиқотлар институтининг малака ошириш бўлими (бундан кейин “Бўлим” деб юритилади) Республика Маънавият ва маърифат маркази ҳузуридаги Ижтимоий-маънавий тадқиқотлар инситутининг малакасини ошириш фаолиятини юритадиган таркибий бўлими ҳисобланади.
1.2.Бўлим Ижтимоий-маънавий тадқиқотлар институтининг Низоми асосида ўз фаолиятини мувофиқлаштириш ва малакасини ошириш ишларини амалга оширади. 
1.3.Бўлим Ўзбекистон Республикаси Президентининг 2021 йил 26 мартдаги 5040-сонли қарори, Ўзбекистон Республикаси Вазирлар Маҳкамасининг 2021 йил 3 июндаги 340-сонли Қарори асосида ташкил этилган.
1.4.Бўлим Ўзбекистон Республикаси Конституцияси ва Республика Маънавият ва маърифат маркази Дастури, Ижтимоий-маънавий тадқиқотлар институти Низоми ҳамда ушбу Йўриқнома асосида фаолият олиб боради.
1.5.Бўлим Ижтимоий-маънавий тадқиқотлар институти директорининг буйруқ ва баённомаларида белгиланган вазифаларни амалга оширади, малака ошириш ўқувларини ташкил қилади.

II. БЎЛИМНИНГ ВАЗИФАЛАРИ ВА ФУНКЦИЯЛАРИ

- Вазирлар Маҳкамасининг 2021 йил 3 июндаги 340-сонли қарори юзасидан маънавий-маърифий тарғибот тизимини такомиллаштириш ва маънавий-маърифий ишларга масъул мутасадди ходимлар малакасини ошириш;
- ўқув жараёнларида эл-юрт тақдирига лоқайдлик, маҳаллийчилик уруғ-аймоқчилик, коррупция, оилавий қадриятларга беписандлик ва ёшлар тарбиясига масъулиятсизлик каби иллатларга барҳам беришга қаратилган мавзуларга эътибор қаратиш;
- инсонпарварлик, ватанпарварлик ва меҳр-оқибатга асосланган яхши қўшничилик ҳамда ўзаро ҳурмат муносабатларини шакллантириш, ижтимоий, сиёсий баркарорлик, тинчлик ва осойишталикни таъминлашга йўналтирилган ўқувлар ташкил этиш;
- давлат сиёсатининг устувор йўналишлари, кенг кўламли ислоҳотларнинг мазмун-моҳияти, қабул қилинган қонун ҳужжатлари ва давлат дастурларининг аҳамиятини атрофлича шарҳлаш ва тушунтириш, юртимизга қарши қаратилган ғоявий ва информацион хуружлар, уларнинг ортида турган ғаразли кучларнинг мақсадларини фош қилиш, одамларни ҳушёрлик ва огоҳликка даъват этиш мақсадида олимлар, сиёсатчи ва малакали мутахассислар, ижодкор зиёлилар иштирокида самарали ўқув тизимини йўлга қўйиш;
- Ўзбекистоннинг ижтимоий-иқтисодий, сиёсий, маънавий ва маърифий ривожланиш стратегиясини мукаммал ўрганишни жорий қилиш;
- миллий тикланишнинг маънавий асосларини тарғиб қилиш;
дин ва диний муаммолар, воизлик маданиятини чуқур ўрганишни тўғри йўлга қўйиш;
- кадрлар малакасини ошириш тизимини такомиллаштириш бўйича таклифлар ишлаб чиқиш;
- институт бўлимлари билан дарсларга  доир маълумотлар билан алмашиш;
- институтда юқорида белгиланган вазифалардан ташқари,  Ўзбекистон Республикаси қонунлари ва бошқа ҳуқуқий-меъёрий ҳужжатларига  зид бўлмаган фаолият турларини ҳам амалга оширади.

III.БЎЛИМ БОШЛИҒИНИНГ ЛАВОЗИМ (ЙЎРИҚНОМАСИ)

- Бўлим мақсад ва вазифаларидан келиб чиққан ҳолда бўлимга умумий раҳбарликни амалга оширади;
- Бўлимнинг иш режаларини тузиш ва уларнинг ижросини таъминлаш;
- Ўзбекистон Республикаси Президенти Фармонлари, Фармойишлари, Қарорлари, Вазирлар Маҳкамасининг Қарорларини бажарилишини таъминлайди; 
·  профессор-ўқитувчиларни дарсга ўз вақтида келишини назорат қилади. Жалб этилган профессор-ўқитувчиларни дарсларини таҳлил қилиш ҳамда тингловчиларни дарсларда фаоллигини оширади;
·  янги инновацион лойиҳалар устида ишлаш ва замоновий педтехнологияларни жорий этиш бўйича доимий таклифлар бериб бориш;
·  ўқув курси дарс соатлари ва ўқитиш тизимини яхшилашга қаратилган чора-тадбирлар режасини тузиб чиқади ва таклифлар киритади;
· маърузачиларни ўқув дастурлари учун керакли манбалар йиғади;
- Институтда ташкил этилган малака ошириш ўқув курсларига раҳбарлик қилади;
- тингловчилар билан мунтазам равишда тарбиявий ишларни йўлга қўяди ва институт ички тартиб қоидаларига риоя этилишини назорат қилади.

IV.ЕТАКЧИ МУТАХАССИСНИНГ ЛАВОЗИМ ВАЗИФАЛАРИ:

- Бўлимга тегишли ишларни бажариш;
- ўқув курси дастурлари, ўқув билан боғлиқ йиғма жилдлар, номенклатурасининг тўғри юритади;
- дастурлар, дарс соатлари жадвалларини тузиб чиқишда иштирок этади ва уларни  ўрнатилган тартибда тасдиқлашга киритади;
· Институт ўқув жараёнлари бўйича ойлик, ярим йиллик ва йиллик маълумотларни, иш режасини бўлим бошлиғи билан биргаликда тузиб чиқади ва уларнинг  ҳисоботларини тайёрлайди;
· сертификатларни тегишли тартибда расмийлаштириш ва уларни алоҳида журналда кайд этади;
- Бўлим бошлиғи билан бирга, ўқувни ташкил этиш билан боғлиқ жарёнларни яъни, вазирлик, идора ва ташкилотларга ўрнатилган тартибда  хат тайёрлайди; 
- ўқув жарёнларини суратга олиш ва фотоальбом тайёрлашни амалга оширади;
- тарқатма материаллар (сертификат ва ҳ.к.) тайёрланиши, қабул қилиб олиш ва тарқатишни амалга оширади.


